open-index/open-wikipedia-markdown huggingface dataset:
Hook (Hart)

**Hook** er en liten by og et verdslig sogn i distriktet Hart i grevskapet Hampshire, England. Den ligger omkring 10 km øst for Basingstoke, og 58 km nordøst for Southampton ved riksveien A30, rett nord for motorveien M3, ved kryss 5, og har jernbaneforbindelse til Waterloo stasjon i London, som er 66 km unna. Ved folketellingen i 2011 hadde byen og sognet en befolkning på 7 934 innbyggere, anslått til 7 935 for 2014.

Det er betydelig forretningssamfunn i byen med den store kommersielle parken Bartley Wood beliggende mindre enn 1 km fra byens sentrum . Det er også her hvor det operative hovedkvarteret til Storbritannias største kabelfjern ligger, Virgin Media Inc, tidligere NTL og Telewest. Andre selskaper med tilholdssted i Hook er BMW Group Financial Services, Lenovo, Serco, Trimble Navigation og HP.

Newnham House ved landsbyen er sete for jarlen av Buchan, som egentlig er en skotsk tittel.

## Referanser


## Eksterne lenker

* Hook Parish Council
* Hook Fun Run & Road Race
* St John's Church
Ola Olstad

**Ola Kristoffersen Olstad** (født 22. februar 1885 i Øyer, død 15. november 1969) var en norsk zoolog og polarforsker, og det første menneske som satte sine ben på Peter I Øy i Antarktis.

Etter examen artium 1908 tok han embetseksamen i 1916 (realfag).  Hovedoppgaven het *De thekosome pteropoders tentakelorganer*.  Olstad ble i 1918 ansatt ved Zoologisk museum i Oslo der han først arbeidet i Statens forsøksvirksomhet for ferskvannsfiskeriene under ørreteksperten Knut Dahl (1871–1951). Etter et par år tok han opp studier over lirypa i Øyer i Gudbrandsdalen, og ble tilknyttet Landbruksdepartementet som jaktkonsulent. Hans doktoravhandling fra 1925 het *Ørretvann i Gudbrandsdalen*.

Statens viltundersøkelser (Viltforskningen, som i 1974 ble endret til Direktoratet for vilt og ferskvannsfisk) ble fra oppstarten i 1936 ledet av Olstad. Han var spesielt opptatt av utbredelse og beskatning av elg, rådyr, villrein og bever og utga i 1945 boken *Jaktzoologi*. Han arbeidet også med biologien hos arter som kråke, jordugle og gråtrost.

Olstad deltok i 1927/28 i den første Norvegia-ekspedisjonen til Bouvetøya og Sør-Georgia. Sesongen etter ledet han den andre Norvegia-ekspedisjonen til Peter I Øy i  Amundsenhavet, utenfor Ellsworth Land i Vest-Antarktis. Olstad var den første i verden som satte sine ben på den fjerntliggende øya. Olstad krevde øya for kongeriket Norge.

Olstadbreen på Peter I Øy og Olstadtoppen på Annenkovøya i Sør-Atlanteren er oppkalt etter ham. 
## Familie
Han var sønn av gårdbruker Kristoffer Olstad og Lisbeth Halvorsen.  I 1922 giftet han seg med Sigrid Furulund (1896–1969) som også kom fra en gård.
## Referanser
Torfinn Opheim

**Torfinn Opheim** (født 12. april&nbsp;1961 i Sauda, Rogaland) er en norsk politiker (Ap). Han ble innvalgt på Stortinget fra Rogaland i 2005.
Han var vararepresentant i perioden 2001&ndash;2005. Torfinn Opheim ble gjenvalgt på Stortinget i 2009

Opheim var ordfører i Sauda i 1999&ndash;2003 og 2003&ndash;2005
 
## Stortingskomitéer
* 2005&ndash;2009 medlem i Kirke-, utdannings- og forskningskomiteen
* 2009&ndash;2013 medlem i Stortingets finanskomité

## Referanser


## Eksterne lenker
* 
* 
*
Rød-grønn

**Rød-grønn** er en betegnelse som brukes i ulike sammenhenger i politikken. Innenfor politikken er *[[grønn]]* en symbolfarge for partier med en sterk miljøprofil (med grønn ideologi) og for partier som definerer seg selv til sentrum i politikken mens *[[rød]]* er en symbolfarge for partier på venstresiden. Internasjonalt brukes uttrykket *rød-grønn* vanligvis om koalisjoner eller andre former for samarbeid mellom sosialdemokratiske og grønne partier, med Gerhard Schröders regjering som det mest kjente eksempelet. Etter tysk mønster har uttrykket blitt brukt om flere andre konstellasjoner i andre land som involverte grønne partier.

## Norge
Uttrykket *rød-grønn* har på norsk blitt brukt i flere sammenhenger, bl.a. om samarbeidet mellom Arbeiderpartiet, Sosialistisk Venstreparti (SV) og Senterpartiet. Ettersom De Grønne ikke inngikk i samarbeidet skiller denne bruken seg fra slik begrepet brukes i andre europeiske land.

I tillegg bruker SV fargene rødt og grønt i sin egen visuelle profil.

## Se også
*Trafikklys-koalisjon
*Jamaica-koalisjon
Gerd von Rundstedt

**Karl Rudolf Gerd von Rundstedt** (1875–1953) var en tysk generalfeltmarskalk under andre verdenskrig. Han deltok også i første verdenskrig og var en av de tyske offiserene som etter krigens slutt fikk fortsette i Reichswehr.

## Bakgrunn og karriere

 
Rundstedt tilhørte en gammel offisersfamilie. Hans far het også Gerd von Rundstedt og var prøyssisk general.

Rundstedt var en offiser av den gamle prøyssiske skole, preget av konservativ tradisjon og militarisme, men også lojalitet og integritet. Dette gjorde at han på den ene siden var vanskelig å håndtere for den nasjonalsosialistiske ledelsen, men på den andre siden var han med sin faglige tyngde og dyktighet nødvendig for den. Han ble flere ganger i løpet av krigen delvis satt på sidelinjen, men ble alltid hentet frem igjen når situasjonen krevde det. Han er kjent som en av Tysklands mest effektive generaler.

Hans største triumf var sannsynligvis da han i 1940 ledet den midterste armegruppe A under slaget om Frankrike. Med sin underlagte pansergruppe krysset han raskt Meuse ved Sedan og kom raskere enn forventet fram til Kanalkysten ved Abbeville. Det er blitt hevdet at Rundstedt hadde stor innvirkning på Hitlers beslutning om å stanse fremrykningen ved Dunkerque, noe som førte til at britene klarte å redde store deler av sin felthær over til Storbritannia. Ved slutten av krigen var han øverstkommanderende for vest og hadde dermed oppgaven å forhindre den britisk-amerikanske invasjonen.

## Etter krigen

Etter krigen ble Gerd von Rundstedt etterforsket for krigsforbrytelser, blant annet for massakrer foretatt på Østfronten og sin bistand til Einsatzgruppen. Da han ble spurt om dette og ble konfrontert med vitnesbyrdene fra en kommandør av en Einsatzgruppe, kunne han ikke svare annet enn at det var beskrivende for SS å «snakke slik om en feltmarskalk», men var ikke i stand til å tilbakevise anklagene. Han slapp imidlertid anklage, delvis på grunn av svak helse. Han ble løslatt i juli 1948 og bodde i Hannover til han døde fem år senere.

## Utmerkelser
* Æreskorset
* Jernkorset (1914) 2. og 1. klasse
* Jernkorset (1939) 2. og 1. Klasse (*Wiederholungsspange*)
* Ritterkreuz des Königlichen Hausordens von Hohenzollern med sverd
* Jernkorsets ridderkors med ekeløv og sverd
** Ridderkorset (30. september 1939)
** Ekeløv (1. juli 1944)
** Sverd (18. februar 1945)

## Referanser


## Litteratur

* Huber, Rudolf Günter: *Gerd von Rundstedt. Sein Leben und Wirken im Spannungsfeld gesellschaftlicher Einflüsse und persönlicher Standortbestimmung,* Peter Lang Verlag : Frankfurt am Main 2004, 465 S., ISBN 3-631-51933-8
* Blumentritt, G: *Von Rundstedt: The Soldier and the Man*, 1952

## Eksterne lenker
*
Titus (TV-serie)

***Titus*** er en amerikansk komedieserie som gikk på Fox network fra 2000 til 2002. Serien ble skapt av seriens hovedperson, Christopher Titus, som baserte den på stand-up-showet sitt «Norman Rockwell is Bleeding», som igjen var løst basert på hans virkelige liv og familie. Titus spiller en utadvendt, barnslig voksen eier av en bilforretning. Serien handler videre om hans dustete halvbror Dave, kjæresten Erin, dydsmønstervennen Tommy og hans arrogante, grisete far Ken (som er gift og skilt flere ganger).

Figurene i serien var hovedsakelig en dårlig fungerende familie, og situasjonene i serien var ofte alvorlige og dystre, og ikke det man vanligvis så på sitcom-serier. Situasjonene inkluderte død, selvmordsforsøk og «trafikkraseri».

En episode, «Tommy's Not Gay», dreide seg om følgen av at Tommy -- som oppfører seg rart og som flere antar er homoseksuell som en slags vedvarende vits -- slår ut mot sin homoseksuelle far for å «gjøre ham homofil også», men senere forsvarer han sin far. Episoden ble lagd som en referanse til det virkelige drapet på Matthew Shepard i Laramie, Wyoming.

Mer enn én episode ble sensurert av FOX, blant annet en dobbeltepisode som ble lagd i månedene etter terrorangrepet 11. september 2001, som handlet om at den amerikanske staten tror Titus er en terrorist etter en krangel ombord i et fly.

## Skuespillere

* Christopher Titus: Christopher Titus
* Stacy Keach: Ken "Papa" Titus
* Cynthia Watros: Erin Fitzpatrick
* Zack Ward: Dave Scullvil
* David Shatraw: Tommy Shafter
* Rachel Roth: Amy (Sesong 3)

## Referanser


## Eksterne lenker
*
Moro Islamic Liberation Front

**Moro Islamic Liberation Front** (**MILF**) er en aktiv islamsk bevegelse i de sørlige Filippinene. Området kalles Bangsamoro av MILF og omfatter den sørlige delen av Mindanao, Sulu-øygruppa, Palawan, Basilan og de nærliggende øyene &ndash; omkring en tredel av Filippinene totalt. 12 millioner muslimer lever i dette området, i tillegg til 8 millioner andre.
## Eksterne lenker
*
Ratatosk

: *For det litterære tidsskriftet med samme navn, se [[Ratatosk (tidsskrift)]]*

**Ratatosk** er ifølge norrøn mytologi et ekorn som holder til i livstreet Yggdrasil. Der bringer det nyheter og sladder mellom ørnen Vidofnir, som sitter i toppen av Yggdrasil, og ormen Nidhogg som ligger og gnager på roten.

I Grimnesmål, vers 32, er Ratatosk omtalt:

:*Ratatoskr heitir ikorni,*
:*er renna skal*
:*at aski Yggdrasils;*
:*arnar orð*
:*hann skal ofan bera*
:*ok segia Niðhöggvi niðr.*
Hilde Magnusson

**Hilde Magnusson**, tidligere **Lydvo**, (født 1970) er en norsk politiker (Ap) og jurist fra Voss. Hun var stortingsrepresentant for Hordaland fra 2005 til 2013.

Hun er utdannet jurist fra Universitetet i Oslo, Universitetet i Bergen og Københavns Universitet. Hun har arbeidet som advokat i Deloitte og drevet egen advokatvirksomhet, i tillegg til mange offentlige verv og styreverv.

Magnusson har, etter sin tid på Stortinget, vært daglig leder i interesseorganisasjonen Forum nye Bergensbanen og seniorrådgiver i Agenda Rådgivning.

## Stortingskomitéer
* 2009–2013 medlem av Kommunal- og forvaltningskomiteen.
* 2005&ndash;2009 medlem i Justiskomitéen

## Referanser


## Eksterne lenker
*
Elisabeth Aspaker

**Elisabeth Vik Aspaker** (født 1962) er en norsk politiker (H) som fra 2019 til 2024 var statsforvalter i Troms og Finnmark.

Fra 2017 til 2019 var hun fylkesmann i Troms. Hun har tidligere hatt en rekke politiske verv, blant annet som statsråd.

## Liv og virke
Aspaker har studiekompetanse fra Heggen videregående skole fra 1981, utdanning som allmennlærer fra Tromsø lærerhøgskole fra 1984 og etterutdanning i mediefag og matematikk fra året etter. Hun studerte ledelse og organisasjon ved Høgskolen i Harstad 2001–2004. Hun var deltidsansatt ungdomssekretær i Troms Høyre 1983–1985, lærer ved Skånland sentralskole på Evenskjer 1985–1986, bistandspolitisk sekretær i Høyres Studieforbund 1987–1989 og lærer ved Seljestad ungdomsskole 1990–2001. I perioden 1995–1999 hadde hun permisjon fra lærerstillingen for å være fylkesvaraordfører i Troms. 

Aspaker var personlig sekretær for statsråd Else Bugge Fougner i Justis- og politidepartementet 1989–1990, politisk rådgiver for statsråd Kristin Clemet i Utdannings- og forskningsdepartementet 2001–2004 samt statssekretær i Helse- og omsorgsdepartementet 2004–2005. På Stortinget har hun vært medlem av Stortingets justiskomité 2005–2009 og medlem av Stortingets kirke-, utdannings- og forskningskomité 2009–2013.

Hun var 2. visepresident i Norges idrettsforbund og olympiske og paralympiske komité 1996–1999. Aspaker startet sin politiske løpebane som leder i Harstad Unge Høyre 1980–1981, leder i Troms Unge Høyre 1983–1984 og nestleder i Unge Høyre 1986–1990. I 1990-årene ledet hun flere sentrale utvalg i partiet, foruten å være partiets 2. nestleder 1994–1998.

Aspaker var innvalgt på Stortinget fra Troms fra 2005 til 2017. Hun var vararepresentant i periodene 1989–1993 og 1997–2001. Hun har sittet i sentralstyret til Europabevegelsen i Norge. I juni 2014 ble Aspaker utnevnt til fylkesmann i Troms, en stilling hun tiltrådte i 2017, etter utløpet av stortingsperioden.

Aspaker ble utnevnt til fiskeriminister i Erna Solbergs regjering 16. oktober 2013. Hun var også nordisk samarbeidsminister. 

## Referanser


## Eksterne lenker
* 
* 
* 
*
Hans Frode Asmyhr

**Hans Frode Kielland Asmyhr** (født 26. februar 1970) er en norsk lobbyist og tidligere politiker (FrP) fra Sørum.

Asmyhr har juridisk embedseksamen fra Universitetet i Oslo fra 1998. Han har også gått Forsvarets høgskole. Han arbeidet som politisk rådgiver og sekretariatsleder for FrPs stortingsgruppe 1998–2005. 

Han er medlem av Sørum kommunestyre 1995–2005, medlem av Akershus fylkesting 1995–2005 og leder i FrPs fylkestingsgruppe og medlem av fylkesutvalget 2003–2015. Han var formann i Akershus FrP 2001–2006.

Han var stortingsrepresentant for Akershus 2005–2013, og satt i Stortingets næringskomité 2005–2009 og Stortingets justiskomité 2009–2013. Han har vært medlem av sentralstyret i Europabevegelsen i Norge.

Etter tiden på Stortinget har Asmyhr vært direktør i samfunnsavdelingen i Burson-Marsteller, deretter partner i Panor Public Affairs. I 2017 tiltrådte han som Norges sjømatråds fiskeriutsending i Storbritannia.

Han har også drevet slektsgården Nordre Mo på Frogner i Sørum.

Asmyhr har sittet i riksrettsutvalget 2013–2019 og i styret for Lovdata.

## Referanser


## Eksterne lenker
* 
* 
*
Brødrene Taviani

**Brødrene Taviani**, *Vittorio* (født 20. september 1929 i San Miniato i Toscana i Italia, død 15. april 2018 i Roma) og *Paolo Taviani* (født 8. november 1931  i San Miniato, død 29. februar 2024) var to italienske filmregissører.

Brødrene Taviani begynte med dokumentarfilmer i 1950-åra og med spillefilm fra 1962. Gjennombruddet kom med *[[Far og herre]]* i 1977 etter Gavino Leddas selvbiografiske roman, en film som vant Gullpalmen i Cannes. De har lagd en rekke symbolfylte og stiliserte, men likevel tilgjengelige filmer preget av søritaliensk miljø og mentalitet. Paolo og Vittorio Taviani har alltid samarbeidet om regien.

## Spillefilmer i utvalg
* *Un uomo da bruciare* (1962) 
* *Sovversivi* (1967)
* *Sotto il Segno dello scorpions* (1968)
* *St. Mikael hadde en hane* (1971)
* *[[Kampen fortsetter (film)|Kampen fortsetter]]* (1974) 
* *[[Far og herre]]* (1977) 
* *Il prato* (1979) 
* *[[San Lorenzo-natten]]* (1981) 
* *[[Kaos (film)|Kaos]]* (1984) 
* *God morgen, Babylon* (1987) 
* *Solen midt på natten* (1990) 
* *Fiorile* (1993) 
* *[[Skjebnesvanger tiltrekning]]* (1996) 
* *Du ler* (1998)
* *La masseria delle allodole* (2007)
* *Cæsar må dø* (2012)
* *Maraviglioso Boccaccio* (2015)
* *Una questione privata* (2017)

## Referanser


## Eksterne lenker
* 
*
Amy Deasismont

**Amy Diamond** (egentlig **Amy Linnéa Deasismont**, 1992) er en sangerinne som bor i Jönköping, Sverige. Deasismonts far er britisk og moren er svensk. Da Amy var ti måneder gammel flyttet familien til England og derfor var engelsk det første språket Amy Deasismont lærte seg. Da hun var fire år gammel flyttet famlien tilbake til Sverige og bosatte seg i Jönköping.

Amy slo igjennom i 2005 med låten «What's In It For Me». Amy har deltatt i åtte talentkonkurranser, blant annet svensk TV4s Super Troupers og Småstjärnorna. Syv av disse konkurransene har hun vunnet. 

Amy var også en habil kunstløper, og har flere sterke resultater å vise til. Kunstløpingen tok imidlertid for mye tid, så Amy begynte med dans i stedet. Hun har også deltatt i filmen *Min lilla syster*.

Etter flere år som Amy Diamond, gir hun nå ut låter under sitt egentlige navn Amy Deasismont.

## Diskografi
### Studioalbum
**Som Amy Diamond**
* *[[This Is Me Now]]*, (18. mai 2005) Bonnier Amigo Music Group (BAM)
* *[[Still Me, Still Now]]*, (24. mai 2006) Bonnier Amigo Music Group (BAM)
* *[[Music In Motion]]*, (28. nov 2007) Bonnier Amigo Music Group (BAM)
* *Music In Motion*, (Gold Edition), (11. mars 2008) Bonnier Amigo Music Group (BAM)
* *[[Swings And Roundabouts]]*, (2009) Bonnier Amigo Music Group (BAM) 

### Samlealbum
* *[[Amy Diamond Greatest Hits]]*, (2010) Bonnier Amigo Music Group (BAM)

### Singler
**Som Amy Diamond**
* «What's In It For Me» (2005)
* «Welcome To the City» (2005)
* «Champion» (2005)
* «Shooting Star» (2005)
* «Don't Cry Your Heart Out» (2006)
* «Big Guns» (2006)
* «It Can Only Get Better» (2006)
* «Is It Love?» (2007)
* «Stay My Baby» (2007)
* «Thank You» (2008)
* «It's My Life» (2009)
* «Up» (2009)
* «Only you» (2010)
* «Your Love» (2013)

**Som Amy Deasismont**
* «One» (2016) 
* «One (Acoustic)» (2016) 
* «Forgive» (2016) 
* «This Is How We Party» (2016)

## Filmografi, radio og TV

* 2003 – *[[De besatte (TV-serie)|De drabbade]]* (TV-serie)
* 2006 – *[[LasseMajas detektivbyrå (TV-serie)|Lasse-Majas detektivbyrå]]* (TV-serie, julekalender)
* 2009 – *Prinsessan Lillifee* (svensk stemme som Lillifee)
* 2011–2014 – *Bulldogg* (TV-serie)
* 2012 – *Prinsessan Lillifee och den lilla enhörningen* (svensk stemme som Lillifee)
* 2012 – *[[Modig (film)|Modig]]* (svensk stemme som prinsesse Merida)
* 2014 – *Söndag med Amy* (TV-serie)
* 2014 – *Livet ut* (TV-serie) (Nelias stemme i Minimello)
* 2015 – *Min lilla syster*, hovedrolle (spillefilm av Susanna Lenken)
* 2017 – *Elena från Avalor* (Elenas stemme)
* 2018 – *Önskans hjärta* (TV-serie)
* 2018 – *[[Rive-Rolf krasjer internett|Röjar-Ralf kraschar internet]]* (svensk stemme som prinsesse Merida)
* 2019 – *Svaga kvinnor* (kortfilm)
* 2019 – *Gösta* (TV-serie)
* 2020 – *De utvalda* (TV-serie)
* 2020 – *Den enögda kaninen* (radio)
* 2020 – *Scoob!* (svensk stemme som Daphne Blake)
* 2020 – *Nelly Rapp – Monsteragent*
* 2021 – *Thunder in my heart* (TV-serie)
* 2021 – *Knutby* (TV-serie)

## Referanser


## Eksterne lenker
* 
* 
*
Jan Davidsen

**Jan Davidsen** (født 24. juli 1950) er en norsk pensjonistleder og tidligere fagforeningsleder. Han er leder for Pensjonistforbundet fra 2015 og var tidligere leder av Norsk Kommuneforbund (1993–2003) og etterfølgeren Fagforbundet (2003–2013). 

Davidsen er utdannet brannmann og startet sin fagpolitiske virksomhet i *Brannmennenes Fagforening* i Norsk Kommuneforbund i Bergen. Han ledet Norsk Kommuneforbund fra 1993 og Fagforbundet fra stiftelsen i 2003, da LO-forbudet Norsk Kommuneforbund ble slått sammen med det tidligere YS-forbundet Norsk Helse- og Sosialforbund. Han tok ikke gjenvalg som leder på landsmøtet i 2013 og ble etterfulgt av Mette Nord. I 2015 ble han leder av Pensjonistforbundet. 

Jan Davidsen hadde fast plass i LOs sekretariat, og ble regnet som en nær alliert av tidligere LO-leder Gerd-Liv Valla. Han var også medlem av sentralstyret i Arbeiderpartiet og i styret til Amedia i kraft over å være forbundsleder i Fagforbundet.

## Referanser


## Eksterne lenker
* 
*  Den røde edderkoppen – artikkel om Davisen på db.no besøkt 21. november 2009
Kjell Bjørndalen

**Kjell Bjørndalen** (født 1946) er tidligere leder av fagforbundet Fellesforbundet. 

Han ble ansatt i Norsk Jern- og Metallarbeiderforbund i 1977 og ble valgt som førstesekretær og deretter som leder i Fellesforbundets seksjon Jern og Metall fra 1988. Han var leder av Fellesforbundet fra 1991 til 2007 da Arve Bakke tok over. 

Han har vært medlem av LO-sekretariatet, og medlem av sentralstyret i Det norske Arbeiderparti. Han har også vært medlem av Øvre Eiker kommunestyre og vært leder av i Øvre Eiker Arbeiderparti.  

Bjørndalen mottok i 2007 norsk fagbevegelses høyeste utmerkelse, Pioneren.

## Referanser


## Kilder
* Fellesforbundet om Kjell Bjørndalen

## Eksterne lenker
*
Einar Hålien

**Einar Hålien** (født 1963) er en norsk journalist og tidligere sjefredaktør i Bergens Tidende (BT) og i den lokale tv-stasjonen BTV. Under Håliens ledelse har blant annet BT kommet med eget lørdagsmagasin i 2004. Han står også bak BTs omlegging til tabloidformat som ble gjennomført 16. september 2006. Hålien startet i redaktørjobben i BT i 1997. 

Han har tidligere vært distriktsredaktør ved NRKs distriktskontorer i Hordaland (1995–97), Nordland (1993–1995) og Journalist/vaktsjef NRK Dagsnytt i Oslo (1989–1993). Hålien er utdannet cand.mag. med offentlig rett, statsvitenskap og 2 år journalistutdanning ved Høgskolen i Volda.

I september 2008 ble det kjent at Hålien skal tiltre som programdirektør i Schibsted. Han er konsernredaktør i Schibsted ASA. 

## Referanser
Skedsmo kirke

**Skedsmo kirke** er en korskirke fra 1180 i Lillestrøm kommune i Akershus fylke. Den tilhører Nedre Romerike prosti.

Store deler av bygningen har opprinnelse fra reisningen i 1180.

Byggverket er i stein og har 560 plasser.

## Historikk
Kirken er bygd på samme sted hvor det stod en kirke som ble reist kanskje en gang før 1022 da at området ble offisielt kristnet av kong Olav Haraldsson, den senere Olav den hellige. Den første kirken var bygd av tre, men i 1180 ble den erstattet av en som var reist i stein, den samme som står i dag, og er derfor den eldste bygningen i i tidligere Skedsmo kommune. Bygningen ble omtalt i *[[Biskop Eysteins jordebok]]* fra 1325.

Kirken ble ombygget og utvidet av H.E. Schirmer og Wilhelm von Hanno i 1858−64.

## Interiør
Prekestolen er fra 1578, altertavlen fra 1693 og døpefonten fra middelalderen.

En treskulptur av Hellig Olav er nå på Universitetets Oldsakssamling. I kirken er det en kopi som til forveksling er identisk med originalen. Kirken har et nyere franskinspirert barokkorgel av den danske orgelbyggeren Carsten Lund.


Fil:2006-05-04 Skedsmo kirke Altertavle 006.JPG|Altertavle
Fil:2006-05-04 Skedsmo kirke Olav den Hellige 002 - b.JPG|Olav den hellige
Fil:2006-05-04 Skedsmo kirke Skipet mot alteret (midt) 003.JPG|Skipet sett mot alteret


## Referanser


## Litteratur
* Skedsmo kirke i Norges kirker
* 

## Eksterne lenker
* 
*
Militærnekterloven

**Militærnekterloven** (**lov av 19. mars 1965 nr. 3 om fritaking for militærtjeneste av overbevisningsgrunner**) åpner for at personer kan gjennomføre pliktig tjeneste i sivilforsvaret i stedet for militærtjeneste. Kravet er at vedkommende ikke kan utføre militærtjeneste uten å komme i konflikt med sin alvorlige overbevisning.

## Se også

* Verneplikt i Norge

## Eksterne lenker
* Lov av 19. mars 1965 nr. 3 om fritaking for militærtjeneste av overbevisningsgrunner
Gefle IF

**Gefle Idrottsförening** er en svensk allianseidrettsforening i Gävle, Sverige. Klubben ble stiftet som *Gefle Sportklubb* den 5. desember 1882, men året etter ble navnet endret til *Gefle IF*. Navnet på klubben kommer fra den gamle stavemåten av Gävle. Foreningen omfatter fotball (Gefle IF Fotball), friidrett (Gefle IF Friidrott) samt Helges Aktiviteshus. Fotballklubben rykket opp fra Superettan i 2004.

## Referanser


## Eksterne lenker
* Gefle IF – offisiell side
* Sky Blues – offisiell supporterklubb
* Himlen är ljusblå – supporterside
IFK Göteborg

**IFK Göteborg** er en svensk fotballklubb som holder til i Göteborg. Klubben blir ofte bare kalt **IFK**, selv om dette kan være forvirrende da det er mange svenske klubber som starter med denne forkortelsen. Klubben har vunnet den svenske serien 18 ganger &ndash; senest i 2007, og UEFA-cupen to ganger.

Sammen med Malmö FF og  blir IFK Göteborg regnet som en av «de tre store» i svensk fotball, med tilsammen 43 serietitler. IFK Göteborg er den eneste skandinaviske klubben som har vunnet UEFA-cupen, i henholdsvis 1982 og 1987. Klubben har hovedsakelig spilt i Allsvenskan. Sist den spilte i en lavere divisjon var i 1976.

## Allsvenskan 2025

## Historie
I 1982 spilte IFK Göteborg den første UEFA-cupfinalen på hjemmebanen Nya Ullevi, motstandere var det vesttyske laget Hamburger SV. Med 42 058 tilskuere i regnvær vant IFK kampen med 1-0 etter scoring av Tord Holmgren. I returkampen på Volksparkstadion i Hamburg med 61 000 tilskuere klarte IFK å vinne bortekampen med hele 3-0. Scoringer av Dan Corneliusson, Torbjörn Nilsson, Stig Fredriksson (straffe). De vant UEFA-Cup-finalene med sammenlagt 4-0 og laget ble for den prestasjonen tildelt Radiosportens Jerringpris. Trener for laget var Sven Göran Eriksson.

## Meritter

* **[[UEFA-cupen i fotball for menn|UEFA-cupen]]:** (2) 1981/1982, 1986/1987

## Spillerstall
Oppdatert 28. november 2024.

### Utlånte spillere

## Referanser


## Eksterne lenker
* 
* Supporterklubben Änglarna – offisiell supporterklubb
* Alltid Blåvitt – supporterside
* Brown Bombers – ultras-side
* Ultra Bulldogs  – ultras-side
* YL/WCA  – ultras-side
Sverre Myrli

**Sverre Myrli** (født 1971) er en norsk politiker (Ap).
Han satt på Stortinget for Akershus fra 1997 til 2001, deretter vararepresentant fra 2001 til 2005, og igjen innvalgt på eget mandat siden 2005.

Myrli vokste opp på Årnes i Nes kommune på Romerike. Han er utdannet bachelor i offentlig styring fra HiO 2002–2005 og har arbeidet i LO, Arbeidernes ungdomsfylking, Norsk folkehjelp og Forsvarsbygg. Han var medlem av Nes kommunestyre 1991–1997 og 2003–2007 og Akershus fylkesting 1991–1997. Han hadde en rekke styreverv i sin tid i fylkestinget, blant annet styreformann i Stor-Oslo Lokaltrafikk 1995–1996.

Sverre Myrli var leder av Akershus AUF 1991–1993 og fylkesleder i Sosialdemokrater mot EU 1993–1994. Medlem av Arbeiderpartiets landsstyre siden 2002. Han var politisk rådgiver i Samferdselsdepartementet under Thorbjørn Jaglands regjering 1996–1997. 

I 2007 ble Stortinget omgjort til ett kammer. Myrli var den eneste som stemte mot.

## Stortingskomiteer
* 2021–2025 medlem i Næringskomiteen
* 2013–2021 medlem i Transport- og kommunikasjonskomiteen
* 2009–2013 medlem i Utenriks- og forsvarskomiteen
* 2005–2009 medlem i Arbeids- og sosialkomiteen
* 1997–2001 medlem i Samferdselskomiteen

## Referanser


## Eksterne lenker
* 
*
Halmstads BK

**Halmstads Bollklubb** er en svensk fotballklubb som holder til i Halmstad. Klubben har vunnet den svenske serien fire ganger, og den svenske cupen én gang. De er kjent for å gjøre det bra med små ressurser.

Klubben fikk internasjonal anerkjennelse da den høsten 1995 vant 3-0 over den italienske klubben Parma AC i den første av to kamper i Cupvinnercupen. De gikk dog ikke videre, da de tapte 4-0 i returoppgjøret.

## Allsvenskan 2025

## Spillerstall
Oppdatert 29. november 2024.

### Utlånte spillere

## Referanser


## Eksterne lenker
* 
* BollKlubben Support  – offisiell supporterside
* Himlen är blå – supporterside
Rettsinformatikk

**Rettsinformatikk** er et fagområde som ser på juridiske problemstillinger som oppstår i forbindelse med bruken av informasjons- og kommunikasjonsteknologi (IKT). Fagfeltet er også opptatt av juridiske problemstillinger knyttet til bruken av IKT i jussens verden, eksempelvis når selvangivelse behandles av dataprogrammer og ikke menneskehender. 

I Norge foregår det meste av forskningen innen faget ved Senter for rettsinformatikk (SERI) ved Universitetet i Oslo, som også utgir skriftserien CompLex. Personer som har bidratt til utviklingen av faget i Norge er professorene Jon Bing, Dag Wiese Schartum, Lee Bygrave og Olav Torvund. 

Ved det juridiske fakultet på Universitetet i Oslo ble forsknings- og utviklingsvirksomheten omkring "jus og edb" startet i 1970 av professor Knut S. Selmer og professor Jon Bing. I 1971 ble aktivitetene organisert i en egen "Avdeling for edb-spørsmål", som senere ble omdannet til Institutt for rettsinformatikk (IRI). Fra og med sommeren 2006 gikk IRI over til å bli Senter for rettsinformatikk (SERI), lagt til Institutt for privatrett. 

## Referanser
Leif Helge Kongshaug

**Leif Helge Kongshaug** (født 31. juli 1949 i Averøy) er en norsk gårdbruker og politiker (V). Han var innvalgt på Stortinget fra Møre og Romsdal 1997–2001 og 2005–2009. Kongshaug var statssekretær i Landbruksdepartementet fra 19. oktober 2001 til 30. september 2005.

Han var ordfører i Averøy 1986–1997.

Kongshaug var lærer 1974–1978, rådgiver 1978–1986, og er gårdbruker fra 1985.

## Stortingets presidentskap
* 2005–2009 2. varapresident i Lagtinget
* 1997–2001 varasekretær i Stortinget

## Stortingskomiteer
* 2005–2005 medlem i Næringskomiteen
* 1997–2001 medlem i Næringskomiteen

## Referanser


## Eksterne lenker
* 
*
Ferguson

::*[[Ferguson (Missouri)|Ferguson]] er også en by i [[Missouri]] i [[USA]].*

**Ferguson** var et selskap som produserte landbruksmaskiner. Det ble grunnlagt av Harry Ferguson fra Irland. Mest kjent er Ferguson TE20, den såkalte «Gråtassen». Ferguson slo seg sammen med Massey Harris, og det nye navnet ble Massey Ferguson.
ACAM

**Acam** var en liten danskprodusert traktor med en 17 hestekrefters Ford Prefect-motor. Den ble produsert av A/S Chr. Andersens Maskinfabrik, derav navnet, den ble imidlertid også solgt under navnet «Saxon». Motoren var den samme som satt i Ford Anglia på 1950-tallet. Acam ble laget fra 1953 til 1956 i ca. 300 eksemplarer.

## Referanser
Orkanen Rita

**Orkanen Rita** var den syttende stormen og den femte orkanen i den atlantiske orkansesong i 2005. Den forårsaket stor skade i New Orleans, der flomvann igjen brøt gjennom dikene og oversvømmet flere bydeler som like før var blitt tørrpumpet etter orkanen Katrina drøyt tre uker tidligere.

Den rammet først Bahamas (som tropisk storm), Cuba og delstaten Florida (som orkan), kom så ifølge det føderale National Hurricane Center i USA opp i kategori 5-intensitet kort etter at den kom inn i Mexicogulfen, men punkterte noe og nådde kysten som kategori 3-orkan av Mexicogulfen tidlig på morgenen 24. september i den aller vestligste delen av Louisiana, tett ved Port Arthur og Beaumont i Texas.  

Det ble igangsatt evakuering av store områder flere dager før orkanen nådde land. Godt over to millioner bler evakuert fra texaskysten og store deler av det sørvestlige Louisiana; evakueringen gikk vesentlig lettere enn den i forbindelse med Katrina en knapp måned før, selv om mange biler strandet fordi de ikke hadde fått nok bensin på tankene.

Lenge så det ut som om orkanen hadde kurs mot Galveston og USAs fjerde største byområde Houston, men etterhvert ble det klart at orkanen ville treffe mer mot øst. Galveston, den gang en av USAs mest betydningfulle byer, ble rammet av en lignende orkan i 1900 og fullstendig smadret. Med rundt 8&nbsp;000 dødsofre har 1900-orkanen rekorden som landets største naturkatastrofe.

USAs største oljeraffineri ligger i Galveston-Houston-området. Her er omkring 13 prosent av landets oljeraffineringskapasitet. 

Det var også en sterk frykt for at Rita ville føre til så store nedbørmengder i den østlige utkanten av stormsystement at de midlertidig reparerte dikene rundt New Orleans kunne briste på nytt, og derfor ble en invitasjon til flyktninger om å vende hjem til byen reversert, og ny evakueringsordre gitt.

Allerede før orkansenteret nådde kysten, ble to allerede svekkede diker i New Orleans overveldet ca. kl. 08.00 lokal tid 23. september, og vann strømmet inn i to østlige bydeler som også var blitt oversvømmet under den forrige orkanen. Et tredje dike brast noe senere slik at en østlig forstad også ble satt under vann.

## Eksterne lenker
* 
* latest public advisory on Hurricane Rita – offisielle værvarslinger og advarsler fra NHC.
* NOAA Web Page
* Rita Storm Tracker
* Steve Gregory's Blog at Weather Underground 
* The Weather Channel
* Canadian Hurricane Centre Storm Tracker
* Flash Hurricane Tracker - nettside som overvåker pågående orkaner.
Nordiske grener under Vinter-OL 1968

**Nordiske grener under Vinter-OL 1968** ble arrangert fra 7. til 18. februar. Under OL 1968 i Grenoble ble det arrangert 10 øvelser i nordiske grener.

## Medaljefordeling

## Medaljevinnere
### Langrenn
;Menn

;Kvinner

### Skihopping

### Kombinert

## Resultater
### Langrenn
#### Menn
##### 15 km







##### 30 km







##### 50 km







##### 4 x 10 km stafett







#### Kvinner

##### 5 km







##### 10 km







##### 3 x 5 km stafett





### Skihopping

#### Normalbakke







#### Stor bakke







### Kombinert







## Verdensmesterskap
Under FIS-kongressen i 1965 ble det besluttet at nordiske grener under vinter-OL fra og med vinter-OL 1924 også skulle ha status som verdensmesterskap. Det siste vinter-OL som også var verdensmesterskap i nordiske grener var vinter-OL 1980 i Lake Placid i USA.

Resultatene og medaljefordelingen for verdensmesterskapet er nøyaktig den samme som for OL. Den eneste forskjellen er resultater og medaljer oppnådd i OL av Det forente Tyskland (EUA) i perioden 1956–1964, hvor FIS har registrert resultatene og medaljene under Tyskland (GER).

## Referanser


## Eksterne lenker
* Grenoble 1968 Cross Country Skiing Results på olympics.com
* Grenoble 1968 Ski Jumping Results på olympics.com
* Grenoble 1968 Nordic Combined Results på olympics.com
* Cross Country Skiing at the 1968 Winter Olympics på olympedia.org
* Ski Jumping at the 1968 Winter Olympics på olympedia.org
* Nordic Combined at the 1968 Winter Olympics på olympedia.org
Nordiske grener under Vinter-OL 1988

**Nordiske grener under Vinter-OL 1988** ble arrangert fra 14. til 28. februar. Under OL 1988 i Calgary ble det arrangert tretten øvelser i nordiske grener. 

## Medaljefordeling

## Medaljevinnere
### Langrenn
;Menn

;Kvinner

### Skihopping

### Kombinert

## Resultater
### Langrenn
#### Menn
##### 15 km klassisk
19. februar

##### 30 km klassisk
15. februar

##### 50 km fristil
27. februar

##### 4 x 10 km stafett
22. februar

#### Kvinner
##### 5 km klassisk
17. februar

##### 10 km klassisk
14. februar

##### 20 km fristil
25. februar

##### 4 x 5 km stafett

### Skihopping

#### Stor bakke

#### Normalbakke

#### Lag

### Kombinert

#### Individuelt

#### Lag

## Eksterne lenker
* Calgary 1988 Cross Country Skiing Results på olympics.com
* Calgary 1988 Ski Jumping Results på olympics.com
* Calgary 1988 Nordic Combined Results på olympics.com
* Cross Country Skiing at the 1988 Winter Olympics på olympedia.org
* Ski Jumping at the 1988 Winter Olympics på olympedia.org
* Nordic Combined at the 1988 Winter Olympics på olympedia.org
* Skihopping - Resultater  på sports-reference.com
* Kombinert - Resultater  på sports-reference.com
* Langrenn - Resultater  på sports-reference.com
Lebensraum

***Lebensraum*** er et tysk ord som betyr «livsrom» eller «leveområde». 

Begrepet er utenfor Tyskland i dag først og fremst kjent som slagord i den nasjonalsosialistiske ideologien og propagandaen som preget Tyskland i mellomkrigstida, særlig etter at Adolf Hitler overtok makten i 1933, og under andre verdenskrig. Siden 1920 mente  nasjonalsosialistene at den germanske (ariske) rase var overlegen i forhold til andre raser og at den derfor trengte «livsrom», det vil si plass til å leve og vokse. Dermed anså tyske myndigheter at de hadde rett til å skaffe seg nye bosetningsområder. Dette gjaldt fremfor alt *Lebensraum im Osten*, «Livsrom i øst», det vil si landområder i Sentral-Europa og Øst-Europa fram til Uralfjellene, der tyskere og beslektede folk skulle fortrenge de slaviske folkene som bodde der. Denne forestillingen dannet det ideolgiske grunnlaget for Hitlers krigerske ekspansjonspolitikk, og ble spesifisert i den såkalte Generalplan Ost.

## Italias ''Spazio vitale''
I italiensk fascistisk tankegang ble et lignende konsept brukt for å rettferdiggjøre territorial ekspansjon. Benito Mussolinis *spazio vitale* ble derimot ikke basert på folkemord på underlagte nasjoner, men oppfattet den italienske rase som «omsorgspersoner og bærer av en overlegen sivilisasjon», hvis oppdrag var å eksportere den fascistiske revolusjonen og «sivilisere» områdene de erobret. De beseirede nasjonene ville bli underlagt romersk lov og beskyttelse, men fikk lov til å beholde sine egne språk og kulturer. Fascistideologen Giuseppe Bottai sammenlignet dette historiske oppdraget med antikke romeres dåder, og hevdet at de nye italienerne vil «lyse opp verden med sin kunst, utdanne med sin kunnskap, og gi robust struktur til de nye territoriene med sin administrative teknikk og evne».

Italias *spazio vitale* skulle dekke Middelhavet (kalt *[[Mare nostrum]]*, latin for «vårt hav»), samt Nord-Afrika fra Atlanterhavet til Det indiske hav. Det ville bli delt inn i *piccolo spazio* (lite rom), som skulle kun være bebodd av italienere, og *grande spazio* (stor plass) bebodd av andre nasjoner underlagt Italia.

## Se også
* *[[Blut und Boden]]*

## Referanser
EFL League One

**EFL League One** (ofte kalt **League One** som forkortelse eller **Sky Bet League One** av sponsorårsaker, tidligere **Football League One**) er det nest høyeste nivået i The Football League, og det tredje høyeste nivået i det engelske ligasystemet. 

## Ligastruktur
Divisjonen har 24 lag. Alle lagene møter hverandre to ganger i løpet av sesongen, en gang på hjemmebane og en gang på bortebane (dobbelt round robin). Seier gir 3 poeng, uavgjort gir 1 poeng og tap gir 0 poeng. På slutten av sesongen rykker de to beste klubbene direkte opp til EFL Championship (nivå 2). Lagene som havner på 3.- til 6.-plass spiller kvalifisering om en tredje opprykksplass. Her spiller lag nr 6 mot lag nr 3 og lag nr 5 mot lag nr 4. Klubbene spiller semifinaler med en hjemme- og en bortekamp. Den klubben som var lavest plassert i det ordinære ligaspillet åpner med hjemmekamp. Vinnerne av semifinalene møtes i en finale på Wembley Stadium (Millennium Stadium ble brukt fra og med 2001 til og med 2006, mens Wembley ble revet og bygget opp igjen). Vinneren av finalen får den tredje opprykksplassen. De fire dårligste klubbene rykker ned til EFL League Two (nivå 4).

## Historie
*3.divisjon ble opprettet sesongen 1920/21
*3.divisjon ble delt i to avdelinger; 3. divisjon Nord og 3. divisjon Sør i 1921/22
*Etter opprettelsen av 4. divisjon ble 3. divisjon en divisjon igjen fra 1958/59
*Etter at FA Premier League ble opprettet i 1992/93 ble navnet endret til 2. divisjon 
*I 2004 ble Football League omorganisert og divisjonen fikk navnet Football League One
*Fra 2016/17-sesongen er navnet EFL League One 

## Vinnere av nivå 3 i engelsk fotball
### Vinnere av 3. divisjon (nord og sør fra 1921 til 1958)

### Vinnere av 2. divisjon
*1992-93: Stoke City
*1993-94: Reading
*1994-95: Birmingham City
*1995-96: Swindon Town
*1996-97: Bury
*1997-98: Watford
*1998-99: Fulham
*1999-00: Preston North End
*2000-01: Millwall
*2001-02: Brighton & Hove Albion
*2002-03: Wigan Athletic
*2003-04: Plymouth Argyle

### Vinnere av Football League One og EFL League One

### Toppscorere i Football League One og EFL League One

## Eksterne lenker
* Offisielt nettsted
GABA

**GABA** står for **γ-aminobutyric acid**, på norsk *gammaamino[[smørsyre]]* eller -*[[butansyre]]*, er den viktigste hemmende transmittersubstansen i sentralnervesystemet hos virveldyr.
## Virkning og reseptorer
I virveldyr virker GABA i inhibitoriske synapser i hjernen. GABA virker ved å binde spesifikke transmembrane reseptorer i plasmamembranen i både pre- og postsynaptiske nevroner. Bindingen fører til åpning av ionekanaler som fører til at negativt ladde kloridioner strømmer inn i cellen og positive kaliumioner ut. Dette gir et negativt transmembrant potensial, som vanligvis fører til hyperpolarisering.

I insekter medierer GABA muskelaktivering i synapser mellom nerver og muskelceller, og til stimulering av enkelte kjertler

Tre klasser GABA-reseptorer er beskrevet. Dette er GABA<sub>A</sub> og GABA<sub>C</sub> (ionotrope reseptorer (ionekanaler). GABA<sub>B</sub> er en G protein-koblet reseptor som åpner ionekanaler via intermediære G proteiner.

## Syntese
Organismer syntetiserer GABA fra glutamat ved hjelp av enzymet L-glutamat dekaboksylase og pyridoksal fosfat som kofaktor. Det er verd å merke seg at dette innebærer omdanning av den fremste eksitatoriske nevrotransmitteren til den viktigste inhibitoriske (GABA).

## Farmakologi
Legemidler som virker som agonister på GABA-reseptorer (Gaba-analoger eller *GABA-erge* medikamenter) eller øker nivået av GABA, gir typisk avslappende, angsthemmende og antiepileptiske effekter. Mange av forbindelsene er kjent for å gi tap av korttidsminne og retrograd amnesi.

Legemidler som påvirker GABA-reseptorer

* avermectiner &mdash; doramectin, selamectin, ivermectin
* barbiturater
* bicuculliner
* benzodiazepiner
* baklofen
* cannabinoider
* karbamazepin
* cyclopryrrolonderivater &mdash; zopiklon
* etanol/(alkohol)
* gabapentin
* gabazin
* gamma-hydroksysmørsyre (GHB)
* imidazopyridiner &mdash; zaleplon, zolpidem
* muskimol
* Fenytoin
*Pregabalin
* pikrotoksin
* progabid
* propofol
* tujon
* valproat

Medikamenter som påvirker GABA på andre måter
* tiagabin – øker effekt ved å hemme opptaket av GABA til nevroner og glia
* vigabatrin – øker effekt ved å hemme GABA-T, og dered nebrytning av GABA

### Naturpreparater
I 2005 startet en del homøopatiske farmasøytiske selskaper å produsere og selge ulike formuleringer med selve gamma-aminosmørsyre, som i urtepreparater mot søvnløshet.

## Eksterne lenker
* 
* GABAs rolle i patogenese og behandling av angst og nevropsykologiske lidelser
Lovise Heggen

**Lovise Heggen** (født 17. mars 1893 på gården Heggen i Valldal, Norddal, død 11. februar 1975) var lektor og stortingsrepresentant.

Etter å ha tatt eksamen ved lærerskolen i Volda i 1914 ble det hovedfag og embetseksamen i 1930 ved Universitetet i Oslo, etterfulgt av studieturer til England, Tyskland og Frankrike.  Hun jobbet i skoleverket (Arendal, Valldal, Narvik), men fra 1932 ble det fast jobb på Volda lærarhøgskule.  Hun var også aktiv i det politiske liv, og startet lokal kvinnegruppe i Volda for Det Norske Arbeiderparti.  Hun var sosialist, pasifist og sterkt religiøs. Under den andre verdenskrig satt hun i arrest på Falstad. Heggen møtte som vararepresentant på Stortinget 1950–53, men en alvorlig sykdom satte henne kraftig tilbake fra 1950.

Heggen er omtalt i Sunnmørspostens serie om 100 sunnmøringer, som ble laget i forbindelse med tusenårsskiftet 1999/2000.

## Litterære produksjoner
* *Stedsnavn frå Valldal*. Hovedoppgave, Oslo 1930.
* *Stadnamn frå Valldal* (Tidsskrift for Sunnmøre historielag., Årg. 22/23, 1935/36. s.1-14)

## Referanser


## Eksterne lenker
* 
*
Hans Lemvig Christiansen

**Hans Lemvig Christiansen** (født 1826, død 1879) var en norsk restauranteier og forretningsmann fra Trondheim. Han startet det som senere ble Hjorten Revy- og Varietéteater. 

I 1859 kjøpte han den såkalte Klæth-gården i Ila i Trondheim. Han var da restaurantør ved teatret i Trondheim. Christiansen hadde svennebrev som kelner og hadde seilt til sjøs noen år som restaurantør eller stuert. Blant annet hadde han arbeidet ombord på DS Nidelven som gikk i rute mellom Trondheim og kontinentet. 

Christiansen brukte hele tre år på å planlegge sitt underholdningssted i Ila. Han hadde besøkt folkelige underholdningssteder i Danmark og i England, og i 1862 står *Christiansens Have* ferdig med restaurant, hage med springvann og kjeglebaner. Allerede neste sommer varter Christiansen opp med musikk i hagen i tillegg til andre underholdningsaktiviteter. Han engasjerte Brigademusikken som spilte fra tidlig vår til sesongslutt i slutten av august.

## Referanser
Ting

**Ting** har flere betydninger:

* Gjenstand, fast eiendom eller løsøre
* Sak, anliggende, forhold
* Partikulare i filosofien
** Type/ting-distinksjon
* Ting, også skrevet som Ding, kinesisk navn
* Ting (forsamling), norrøne folkeforsamlinger
** Alltinget
** Lagtinget på Færøyene
** Stortinget
** Folketinget
** Sameting
** Odelstinget
** Lagting
** Landsting
** Tingrett
*** Borgarting
*** Eidsivating
*** Frostating
*** Gulating
Harry Ferguson

**Henry George (Harry) Ferguson** (1884–1960) var en irsk traktordesigner, ingeniør og industrimann.

Han utformet den første Formel 1-bilen med firehjulstrekk som noensinne deltok i et Grand Prix-løp (og den eneste som vant løp).

Han utviklet en av verdens mest populærere og revolusjonerende traktorer, Ferguson TE 20, også kalt «Gråtass». Med denne kom også Fergusons oppfinnelse av det hydrauliske trepunktsfestet, som raskt ble en internasjonal standard for montering av skuffer, ploger og andre typer landbruksredskaper til traktorer av alle merker og størrelser, fram til i dag.

Ferguson utviklet også fly.

## Referanser
Ila

**Ila** har flere betydninger:

*Ila (Trondheim) er et område i Trondheim.
**Ila holdeplass, en trikkeholdeplass
*Ila (Oslo) er et strøk i Oslo.
*Ila, strøk i Bærum, med 
**Ila fengsel, forvarings- og sikringsanstalt.
*Ila som forkortelse for laksesykdommen Infeksiøs lakseanemi.
Mona Darkfeather

**Mona Darkfeather** (født **Josephine Mona Workman** 13. januar 1882 i Boyle Heights i Los Angeles i California, død 3. september 1977 i Los Angeles i California) var en amerikansk stumfilmskuespiller som mange seere trodde var av indiansk avstamning.

Til tross for det indiansk-klingende navnet «Mona Darkfeather» var hun døpt «Josephine Mona Workman». Hun ble født i Los Angeles i California, og var av engelsk og spansk-chilensk avstamning,  og derfor slettes ikke indiansk. Hun kom inn i filmbransjen da hun svarte på en annonse fra filmstudioet Bison Motion Pictures i den lokale avisen. Studioet var på jakt etter en som hadde et indiansk utseende, og i tillegg kunne ri og gjøre forskjellige stunt.

Selv om Workman ikke hadde noen som helst erfaring som skuespiller hadde hun den fremtoning som regissøren Thomas Harper Ince ønsket. Hun skaffet seg også etterhvert de nødvendige rideferdighetene, som hun helt manglet da hun ble ansatt. Med artistnavnet Mona Darkfeather fikk hun den ledende rollen som indianerpike ved navn «Owanee» i filmen *Owanee’s Great Love* i 1911.

Mona ble snart berømt som «prinsesse Darkfeather», og kjent for å hoppe på sin ponni «Comanche» og ri avgårde uten sal. Tilsynelatende troskyldig fortalte hun journalistene at hun var en indianerprinsesse, var blitt gjort til blodsmedlem av indianerstammen «Svartefotene» (Blackfoot Nation), og fått tittelen prinsesse av høvding Big Thunder. Så vellykket var promoteringen av henne som indianerprinsesse at hun fortsatt i våre dager blir referert til som «en skuespiller av indiansk opprinnelse».

Selv om Monas filmkarriere bare varte i seks år deltok hun i 86 filmer; western og melodramaer hvor hun spilte enten indianer eller en spansk kvinne. Som Darkfeather gjorde hun filmer for Selig Polyscope Company, og under regissør George Melford ved Kalem Studios før hun gikk over til Universal Studios i 1914. Der lagde hun flere filmer for regissør Frank Montgomery. De to innledet en romanse som endte i et ekteskap. Hun ble skilt fra Montgomery i 1928, og gift med skuespiller Artie Ortego, før hun igjen ble gift med Montgomery i 1937.

## Referanser


## Eksterne lenker
*
Örgryte IS

**Örgryte Idrottsällskap** er en svensk idrettsforening som holder til i Göteborg. Foreningens fotballklubb har vunnet den svenske serien 12 ganger, og den svenske cupen én gang. Stavhopperen og TV-kommentatoren Alhaji Jeng har også sin bakgrunn der.

I 2006 ble de sist i Allsvenskan og rykket ned til Superettan.

## Superettan 2025

## Eksterne lenker
* Örgyte IS – offisiell side
* ÖIS Supporterklubb Balders Hage – supporterklubb
Landskrona BoIS

**Landskrona Boll o Idrottsällskap** er en svensk fotballklubb som holder til i Landskrona. Den ble stiftet den 7. februar 1915, som en sammenslåing av Diana og IFK Landskrona. Klubben har vunnet den svenske cupen én gang.

## Superettan 2025

## Kjente tidligere spillere
* Daniel Nannskog
* Pontus Segerström
* Johan Andersson
* Jonas Olsson
* Andre Schei Lindbæk
* Gretar Hjartarson
* Jesper Ljung

## Eksterne lenker

* Landskrona BoIS – offisiell side
* Black & White  – official supporterklubb
* BoISare – supporterside